
Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwr unigol neu grŵp o ddysgwyr, wedi’i seilio ar ddigwyddiad critigol a arsylwyd.

Cyflwyniad
Bwriadaf ysgrifennu gwerthusiad beirniadol yn seiliedig ar astudiaeth achos trwy gyfrwng y Cyfnod Sylfaen, wrth sicrhau camau addysgu a dysgu nesaf clir sydd wedi’i seilio’n uniongyrchol ar y digwyddiad critigol. Trwy gydol y traethawd hwn, mi fyddaf yn adfyfyrio ar y goblygiadau oedd yn dilyn y digwyddiad critigol ac arsylwyd, yn ogystal ag yn ei gysylltu i mewn i theorïau gwahanol gan lu o ysgolheigion. Theori hynod boblogaidd sydd gan David Tripp (2011) sydd yn cyflwyno ei ddull o bedwar ffordd wahanol o ddynesu digwyddiad critigol yn feirniadol. Nodaf y pwysigrwydd o feirniadu critigol yn ogystal â defnyddio’r dull o hunan asesu trwy gydol fy nhraethawd, gan ganolbwyntio’n bennaf ar ysgol haig David Tripp, Lev Vyogotsky a B.F Skinner. Yn ogystal, credaf yn gryf fod hunanwerthusiad yn galluogi medru gwella dysgu’r unigolyn, yn ogystal â cheisio adlewyrchu dull newydd a gwerthfawr o addysgu’r disgyblion. Mae hunanasesu yn medru’r unigolyn i werthuso ac i ddadansoddi ei ffordd hwy o addysgu. 

Bwriadaf son hefyd am y problemau a ddaeth i’r olwg o ganlyniad i’r digwyddiad critigol, a’r camau addysgu nesaf fwriadaf gymryd, megis Asesu ar gyfer Dysgu (AagD). Hefyd, mi fydd fy nhraethawd yn trafod mewn manylder y Meysydd Dysgu a Phrofiad, Mathemateg a Rhifedd ac Iaith, Llythrennedd a Chyfathrebu ac oedd ynghlwm y digwyddiad. Ac i gloi, bwriadaf drafod yr hyn ddysgais o’r profiad yn ogystal â chysylltu’r camau dysgu nesaf i mewn i fy mhrofiad personol o addysgu. Atodaf nodiadau maes y digwyddiad critigol ar ddiwedd y Traethawd (Atodiadau 1 a 2).

Rôl Adfyfyrio Beirniadol
Nodwedd hollol bwysig ym myd addysg yw adfyfyrio beirniadol a hunan-fyfyrio. Galluogir hyn i ni ganolbwyntio ar yr hyn sydd wedi digwydd ac yn ein hannog i ffocysu ar y camau nesaf a’r ffordd ymlaen i wella ein hunain yn y dyfodol. Caniateir hunan-fyfyrio i ni adfyfyrio’n feirniadol ar yr hyn aeth yn gywir neu’n anghywir trwy gydol ein hoes dysgu, a defnyddio’r camau nesaf i dderbyn cyngor ar sut i weithio’n effeithiol o hynny ymlaen. Dywed Gibbs (1988) (Futures Skills Award, 2018)
‘without reflecting upon this experience it may quickly be forgotten, or its learning potential lost. It is from the feelings and thoughts emerging from this reflection that generalisations or concepts can be generated and it is generalisations that allow new situations to be tackled effectively’.
Dynodir y dyfyniad uchod sut mae hunan-fyfyrio yn elfen bwysig iawn mewn unrhyw broffesiwn er mwyn sicrhau gwneud y fwyaf o unrhyw sefyllfa sy’n ymddangos. Wrth fyfyrio ar y profiad, caniateir hyn i ni weld yn wirioneddol beth sydd angen i ni wella a beth weithiodd/ ni weithiodd ym mhob sefyllfa.

Mae Model Gibbs yn medru gwahaniaethu pob cam o fyfyrio yn gamau llai. Wrth ddefnyddio Model 6 Cam Gibbs anogir hyn i ni fedru canolbwyntio ar ein cryfderau a’n gwendidau a’r camau nesaf, ac yn ogystal ym mha feysydd y gallem eu gwella. Chwech cam sydd gan Fodel Gibbs (Gibbs, 1988) gyda’r chwech cam yn gerrig camu bwysig ar gyfer fy ymarfer dysgu a’r hyn sydd angen i mi wella yn y dyfodol agos. 1) Mae’r cylch yn cychwyn gyda disgrifiad cryno o’r sefyllfa. 2) Nodir disgrifiad byr o’r hyn yr oeddech yn ei feddwl a’i deimlo cyn y profiad. 3) Gwerthusiad o’r profiad. 4) Dadansoddiad yn nodi a’i phrofiad negyddol neu bositif oedd y profiad. 5) Casgliad o’r hyn y gallwn wedi’i wneud. 6) Cynllun Gweithredu pe bai’r sefyllfa’n codi eto (Future Skills Award, 2018).  Nodir (Baird a Winter, 2005) yn fras mae hunan-fyfyrio yn bennaf yw’r defnydd gorau ar gyfer magu gwybodaeth newydd yn y maes hwn. Trwy hunan-fyfyrio mae hyn yn rhoi cyfle i ni ddatblygu hunanhyder a boddhad o’r pwnc, yn ogystal â datblygu gwerthfawrogiad tuag at ein camgymeriadau. Fodd bynnag, adroddir (Siviter, 2017) bod adfyfyrio yn bennaf yn canolbwyntio ar hunanhyder yr athrawes yn unig a safbwyntiau eraill tuag at y sefyllfa hynny. Rhaid bod yn hunanymwybodol o’r hyn o’n hamgylch er mwyn addysgu o’n camgymeriadau. Mae’n bwysig ystyried magu a gwella perthnasoedd gyda’r disgyblion er mwyn dod i adnabod ei hanghenion yn well.

Arsylwi - Cyd-destun yr Ysgol a’r Ystafell Ddosbarth
Yn ystod fy nghyfnod pontio, cefais gyfle i arsylwi ar flwyddyn 1 am y deuddydd hynny. Mae dros 300 o blant yn mynychu’r ysgol hon, gyda’r ysgol wedi rhannu i mewn i wyth dosbarth. Mae’r ysgol hon yn darparu addysg i blant rhwng 3 i 11 oed, gyda 58% o’r disgyblion yma’n dod o gartrefi Cymraeg. Yn ôl adroddiad Estyn yn 2016, roedd 3.6% o’r disgyblion yn derbyn Prydau Ysgol am Ddim (PYD) a chanran uwch o’r disgyblion, 19%, gydag Anghenion Dysgu Ychwanegol (ADY). Mae’r canran uchod yn gyffredinol wrth nodi fod un mewn pum plentyn yng Nghymru yn derbyn prydau ysgol am ddim, gydag ychwaneg o 19,000 o ddisgyblion traws Cymru yn gymwys am brydiau am ddim rhwng Ionawr 2020 hyd at Ionawr 2021. Nodir Llywodraeth Cymru fod tua 16,000 o ddisgyblion ysgol yn 2018 gyda ADY, sydd yn ganran enfawr i’w hystyried law yn law gyda’r ffigwr fod 19% o ddisgyblion yr ysgol gyda ADY. Yn ôl adroddiad (Disability Scoop, 2017) yn sôn am gynyddiad mewn anableddau addysg mewn disgyblion yn America, adroddir fod ‘the rise stems from am uptick in children diagnosed with a development delay other than autism or intellectual disability’. O ganlyniad, wrth i’r oes fodern newid, mae doctoriaid ac ymchwilwyr yn medru darganfod llu o ADY sydd yn gallu effeithiol taith plentyn o gynradd i addysg uwch, lle gellir effeithio arno’n feddyliol ond hefyd yn gymdeithasol. Rydyn mor lwcus fod yr oes fodern yma’n canolbwyntio’n gryf ar bwysigrwydd cyfartal yn yr ystafell ddosbarth, boed yn uwchradd neu’n gynradd.

Digwyddiad Critigol yn gysylltiedig â Phedwar Diben Donaldson
Yn ystod fy nghyfnod pontio yn Ysgol A, cefais gyfle i arsylwi ar amryw o ddigwyddiadau critigol trwy gydol y dydd. Mi fyddaf yn ogystal yn ceisio cysylltu’r hyn ac arsylwais i wahanol theorïau, ond yn bennaf oll theori David Tripp. Mi fyddaf hefyd yn ceisio cysylltu’r hyn trafodir Tripp gyda’r ffordd fedraf ddatblygu’r digwyddiad critigol ymhellach.

Wedi arsylwi ar amryw o wersi trawsgwricwlaidd dros y deuddydd yma, mae’n amlwg fod yr ysgol yn y broses o newid ei ffordd o addysgu er mwyn paratoi ar gyfer y cwricwlwm newydd i Gymru gan Donaldson sydd i ddod yn y misoedd nesaf. Wrth i’r ysgol baratoi ar gyfer integreiddio’r cwricwlwm newydd i mewn i’w cwricwlwm nhw, gallwn weld sut y bydd y pedwar diben yn medru plethu’n naturiol â’r gwersi trawsgwricwlaidd. Canolbwyntir y pedwar diben ar sut mae disgyblion yn medru bod yn ddysgwyr uchelgeisiol a galluog, yn unigolion iach a hyderus, yn gyfranwyr mentrus a chreadigol ac yn ddinasyddion egwyddorol a gwybodus. 

Yn ystod sesiwn mathemateg prynhawn, arsylwais ddigwyddiad critigol lle'r oedd plentyn x yn gwrthod cwblhau’r dasg oedd dan sylw. Wedi i’r athrawes cyflwyno’r dasg a’r cyfarwyddiadau, aeth y disgyblion i gwblhau’r dasg yn annibynnol. Wrth dangos y cyfarpar gweledol (e.e. numicon) iddynt, arsylwais ar blentyn x oedd yn anwybyddu’r dasg yn llwyr - nid oedd yn cymryd sylw o gwbl o’r dasg dan sylw. Ar ôl ceisio annog y plentyn i ymgymryd yn y dasg wrth ddefnyddio’r cyfarpar gweledol i’w gynorthwyo, parhau oedd y plentyn i anwybyddu’r dasg.

Cefais gyfle felly i arsylwi ar y dulliau gweledol gwahanol roedd yr athrawes yn defnyddio i gyflwyno’r dasg i’r disgyblion. Yn ystod y sesiwn hwn, defnydd o gyflwyniad pwerpwynt yn unig oedd y dull, gyda’r plant yn ymgymryd yn y cyflwyniad wrth ymateb ar lafar. Wedi iddynt wasgaru i gyflawni’r dasg yn annibynnol, roedd yn amlwg bod angen ychydig mwy na chyflwyniad pwerpwynt ar rai unigolion i ddeall y dasg o’u blaenau. Gan defnyddio cyflwyniad pwerpwynt yn unig, nid oedd pawb yn gyfartal oherwydd nid oedd bawb yn cael yr un chwarae teg i deall y gwaith yn ei ffordd nhw o dysgu. Trwy ddefnyddio gwahanol ddulliau o ddysgu, gallwn weld sut mae pob disgybl yn ffynnu yn ei ffordd nhw o ddysgu yn hytrach na cheisio cydymffurfio a’r ffordd safonol o ddysgu. Trwy arddangos gwahanol ddulliau o ddysgu iddynt, mae hyn yn annog y disgyblion i dreialu ac i ymgymryd yn eu ffyrdd eu hunain o ddysgu yn lle ceisio ac o bosibl fethu â deall ffordd yr athrawes yn unig.

Wedi ymchwilio ymhellach i’r mater, cysylltir y sesiwn fathemateg hon gyda’r diben ‘dysgwyr uchelgeisiol a galluog’ yn ôl cwricwlwm newydd Donaldson (Llywodraeth Cymru, 2015). Nid oedd yr ysgol yma yn defnyddio’r cwricwlwm newydd eto, ond gwelir tystiolaeth o ambell safon yn cael ei integreiddio i mewn i’r tasgau ffocws dan sylw. Felly, sicrhau hyn fod y disgyblion yn medru deall ac yn gallu cyfathrebu’n effeithiol mewn gwahanol ffurfiau, megis drwy’r Gymraeg neu’r Saesneg. Er mwyn cynnig bob chwarae teg i’r disgyblion, roedd cynnig yr opsiwn iddynt gyfathrebu gyda’r athrawes yn y Saesneg yn cymorth enfawr iddynt er mwyn dod i ddeall y dasg yn nhermau ei hunain.

Adolygiad Llenyddiaeth
Yn y bennod hon, mi fyddaf yn ffocysu ar ddau faes astudiaeth sef Anghenion Dysgu Ychwanegol (ADY) ac Iechyd a Lles (IaLl), a’r modd a fedrwn gysylltu’r ddau faes astudiaeth yma gyda’r damcaniaethau dysgu a’r pedwar diben yng nghwricwlwm newydd Donaldson. Mi fyddaf yn cysylltu’r ddau faes uchod ar sail sefyllfa'r digwyddiad critigol ac arsylwais. Sylwais hefyd ar ddamcaniaethau eraill yn y broses o ymchwilio’n ymhellach i gyd-destun y digwyddiad critigol, ond yn anffodus nid oedd yna ddigon o agweddau’n bresennol i’w hystyried a’i drafod.
I gychwyn, trafodir yn fras tair elfen hynod o bwysig ym myd adolygiad llenyddiaeth bellach sef ymddygiaeth, gwybyddiaeth a dynyddiaeth. Damcaniaeth bwysig iawn i’w hystyried gyda datblygiadau plant yw ymddygiaeth - lle nodir fod ymddygiaeth yn elfen hanfodol yn nhaith disgybl o’r feithrin yr holl ffordd i addysg uwch. Yn ôl ei ymchwil, sylweddolodd (Canter, 1992) nad oedd llawer o athrawon gyda’r gallu i reoli eu dosbarthiadau mewn ffordd effeithiol iawn, felly o ganlyniad ddaethant ar draws lu o ffactorau ac oedd yn medru effeithio’n enfawr ar awyrgylch yr ystafell ddosbarth. Credir yn gryf taw prinder hyfforddiant mewn ymddygiaeth disgyblion oedd ar fai, gyda’r par felly’n creu dull addas ar gyfer unrhyw sefyllfa, ‘they developed a common sense, a easy to learn approach called assertive discipline to help teachers become the captains of their classroms and positively influence their students’ behaviour (Canter, 1992). Golygir hyn y gall athrawon cymryd rheolaeth o’i hystafelloedd dosbarth o’r diwedd ac yna’n medru dylanwadu ar ymddygiad a disgyblaeth eu disgyblion hyd eithaf eu potensial. Yn ail, awgrymir Jean Piaget fod plant yn cylchdroi trwy bedwar cyfnod meddyliol gwahanol yn eu bywydau, ‘term gwyddonol am broses y meddwl yw gwybyddiaeth h.y. sut mae bodau dynol yn canfod, cofio, dysgu a meddwl am wybodaeth’ (Wicipedia, 2017). Ac yn olaf, elfen hanfodol o addysg disgybl yw’r ddamcan dynyddiaeth. Credir nifer o ysgolheigion fod canolbwyntio ar y syniad fod craidd plentyn yn dda yn atal bloc rhag cael ei gosod ar allu’r plentyn. Dyled athrawon addasu’r hyn maent yn addysgu i gyd-lifo gyda holl ddaioni’r plentyn, nid yn unig yr hyn y mae’n rhaid iddynt ei ddysgu er mwyn bodloni eu datblygiad gwybyddol, ‘Humanistic educators believe that both feelings and knowledge are important to the learning process. Unlike traditional educators, humanistic teachers do not separate the cognitive and affective domains’ (Wicipedia, 2021).

Iechyd a Lles
Mae’r nod o wella iechyd a lles yn elfen bwysig iawn yn y cwricwlwm newydd oherwydd ei fod yn canolbwyntio’n uniongyrchol ar iechyd meddwl yr unigolyn yn unig, er mwyn medru cysylltir hyn gyda dibenion y pedwar diben, megis ‘bod plant a phobl ifanc yn datblygu i fod yn unigolion iach, hyderus (Llywodraeth Cymru, 2015). Fel adroddir yn Gwricwlwm Yr Alban, diffiniwyd Iechyd a Lles yng nghyd-destun a chwricwlwm newydd gan Donaldson, 
‘Learning in health and wellbeing ensures that children and young people develop the knowledge and understanding, skills, capabilities and attributes which they need for mental, emotional, social and physical wellbeing now and in the future’ (LTS, 2009).
Cysylltir hyn a damcaniaeth ac ystyrir yn fanylach yn y bennod hon sef theori adeiladaeth a ddewiswyd ar sail y sefyllfa ac arsylwyd yn y digwyddiad critigol (Gwelir yn yr atodiadau). Yn y digwyddiad critigol, gwelodd yr ymchwilydd ddefnydd cyson o gwestiynu fel dull asesu effeithiol ar gyfer dwyn i gof gwybodaeth o’r cyflwyniad. Mae hyn yn enghraifft dda o’r Damcaniaeth Cymdeithasegol Datblygiad Gwybyddol sydd yn seiliedig ar theorïau Lev Vygotsky. Mae’r damcaniaeth cymdeithasegol hon yn gweld dysgu fel canlyniad o adeiladu meddyliol ar yr hyn mae’r disgybl yn gwybod eisoes, megis defnyddio iaith fel sylfaen dysgu bob unigolyn, boed yn y Gymraeg neu yn y Saesneg (Pritchard, 2013). Credir Vygotsky fod gan athrawon y gallu i reoli’r amgylchedd o’i hamgylch, ac o ganlyniad yn medru effeithio’n uniongyrchol ar sut mae unigolion penodol yn gweithio, ymddwyn ac yn ymateb i’r dasg o’i flaen. Credir Vygotsky yn gryf mewn rôl yr athrawes yn yr ystafell ddosbarth, wrth ystyried fod dysgu cymdeithasol yn chwarae rôl bwysig iawn yn ymddygiadau disgyblion. Mae mwyafrif o ddisgyblion angen model o’i flaen er mwyn casglu gwybodaeth, a thrwy arsylwi ar gyfoedion, maent yn dysgu fwy trwy chwarae.

Ystyrir rôl yr athrawes yn elfen bwysig iawn ym myd addysg oherwydd credir yn gryf fod pwrpas athrawon yw hybu ymroddiad disgyblion i addysgu ei hunain ymhellach. Fel dywed Vygotsky (Kurt, 2020) 
‘the role of the teacher was to facilitate learning by directing the dialogue and confirming contributions in an effort to further motivate the students’.  
Credir Vygotsky yn gryf mewn defnyddio tasgau mwy rhyngweithiol i gydio yn ddiddordeb yr unigolyn, er mwyn hybu ei dwf gwybyddol er mwyn medru cael trafodaeth gynhyrchiol - mae plant yn dilyn enghreifftiau maent yn gweld o’i amgylch, gan ei fod yn medru gweld model o’i flaen, er enghraifft, dilynir mwyafrif o blant ei gyfoedion. Efallai fod y strategaeth lwyddiannus mae’r athrawes yn defnyddio yn yr ystafell ddosbarth i hybu’r disgyblion yn wahanol iawn i sut mae’r unigolion yn ymddwyn tu allan i’r ystafell ddosbarth, cryfhau rôl yr athrawes felly mae’r strategaeth yma wrth hybu’r hyn maent yn dysgu i’w ddefnyddio tu allan i furiau’r ysgol. Gall un strategaeth llwyddo lle methir y lleill, ond mae gan bob athrawes cyfrifoldeb o ddarganfod dull sydd yn ffitio yn naturiol yn ei dosbarthiadau hwy.

Anghenion Dysgu Ychwanegol 
Mae’r ymbarél dros Iechyd a Lles yn agored iawn, gydag Anghenion Dysgu Ychwanegol yn medru cael ei hystyried hefyd ymysg theorïau Vygotsky a B. F. Skinner. Yn wahanol i theori Vygotsky, lle credir fod rôl yr athrawes yn elfen bwysig iawn o iechyd a lles y disgyblion; credir Skinner fod y system gwobr a chosb yn rhan annatod o fywydau pobl. Atgyfnerthwyd Skinner ei ddadl wrth nodi fod y ffordd o ddysgu gan athrawon yn un syml iawn, oherwydd maent yn gwneud yn siŵr fod yna bob amser trefniant wrth gefn yn yr ystafell ddosbarth er mwyn sicrhau system gwobr a chosb effeithiol ar ôl bob tasg. Credir fod yna gwahaniaeth rhwng 
‘informal learning, which occurs naturally, and formal education, which depends on the teacher creating optimal patterns of stimulus and response (reward and punishment), of ‘operant conditioning’. (Skinner, 1968). 
Yn wahanol iawn i theori Vygoskty, mae newid yr amgylchedd o amgylch y dysgwyr yn hanfodol ym myd addysg oherwydd bod gan bob unigolyn ei ffordd unigryw hwy o ddysgu. Trwy gyflyru’r plentyn i ddisgwyl cosb neu wobr ar ôl tasg, mae hyn yn medru effeithio IaLl disgybl yn hir dymor, enwedig mewn disgyblion gyda ADY. Mae’r Gwasanaeth Iechyd Genedlaethol (GIG) yn diffinio ADY fel ‘type of Special Education Needs, which affects areas of learning, such as reading, writing, spelling, mathematics etc’ (Learning Difficulty, 2021). O ganlyniad, gallwn ystyried efallai fod yna cyflwr ADY ar y disgybl dan sylw, sef plentyn c (Gwelir nodiadau maes yn yr atodiadau). Wrth ystyried fod efallai ADY ar yr unigolyn dan sylw, mae hyn yn hybu’r sgwrs ymhellach ar ba fath o gymorth ychwanegol sydd angen ar yr unigolyn. Rhaid cymryd i mewn ystyriaeth fod gan fwyafrif o ddisgyblion sy’n dioddef o ADY ffordd wahanol iawn o dderbyn gwybodaeth gan yr athrawes, ac o ganlyniad yn ceisio defnyddio ffurf wahanol er mwyn deall y dasg e.e cyfarwyddiadau ar lafar, modeli’r gweithgaredd ayyb. Felly, mae hyn yn gwrth-ddweud theori Skinner oherwydd nad yw’n bosib disgwyl plant i gydymffurfio i un ffordd yn unig o ddysgu. Mae angen i ni hefyd ystyried pa mor niweidiol gall y system cyflyru yma gael ar ei iechyd meddwl, yn enwedig mewn plant ag ADY. 

Yr un mor bwysig yw arsylwi sut mae’r athrawes yn gwahaniaethu’r dasg ar gyfer y lefelau gwahanol sydd yn yr ystafell ddosbarth. Mae hyn yn cyflwyno theori Bruner felly o sgaffaldio. Defnyddir theori sgaffaldio Bruner yn aml wrth estyn cymorth i’r disgyblion wedi iddynt dderbyn y cyfarwyddiadau. Mae disgyblion yn dysgu mewn ffordd wahanol i’w gilydd, felly mae gwaith Bruner ar sgaffaldio yn system wych o adeiladu ar ddealltwriaeth o’r hyn mae’r plant yn ei gwybod yn barod o’r pwnc dan sylw. Cysylltir hyn yn wych gyda’r ffordd mae disgyblion ADY yn dysgu - trwy ddefnyddio cyfarpar gweledol a modelu gweledol i ddeall y dasg, megis defnyddio numicon ayyb.

Fedrwn hefyd cysylltu’r hyn a thrafodir uchod gyda’r pedwar diben yng nghwricwlwm Donaldson. Mae Iechyd a Lles yn elfen bwysig iawn o ddibenion y cwricwlwm newydd oherwydd ei fod yn bwysig ystyried datblygu ein systemau er mwyn gwelliant parhaus yn y dyfodol addysg. Gan fod y cwricwlwm newydd ar fin gael ei integreiddio yn ein hysgolion yn ystod y misoedd sydd i ddod, mae hyn yn rhoi’r cyfle i ni ehangu ymhellach a newid ein ffordd o addysgu ar gyfer plant ag ADY. Mae’n rhoi cyfle i ni baratoi ar gyfer yr integreiddio yn y cwricwlwm sydd i ddod.

Adfyfyrio/ Gwerthuso a’r Camau Nesaf
Yn ystod fy mhrofiad pontio, cefais fy wynebu gyda digwyddiad critigol ac roedd rhaid i mi wneud penderfynu ar y camau nesaf wedi seilio ar fy mhrofiad blaenorol o weithio mewn ysgol. Gan nad oeddwn yn ymwybodol o gefndir y plentyn, arweiniodd hyn i mi geisio dadansoddi’r sefyllfa gwerth wyneb yn y foment honno er mwyn archwilio’n feirniadol y camau nesaf oedd yn rhaid cymryd. Heb wybod llawer am y plentyn, canolbwyntiais ar ddadansoddi beth yn union oedd y broblem gyda phlentyn x yn hytrach na chanolbwyntio ar yr hyn na wnaeth yn y wers. Serch hynny, wedi i mi adfyfyrio ar y sefyllfa gritigol yma, sylweddolais pe bawn wedi canolbwyntio ar yr hyn oedd yn poeni plentyn x, efallai y byddai’r plentyn wedi datgelu pam ei fod yn gwrthod cwblhau’r dasg. Er bod plentyn x yn ymateb yn frwdfrydig iawn yn y cyflwyniad - roedd yn ateb cwestiynau ac yn canolbwyntio ar yr athrawes - amharodd ei ymddygiad ar y plant eraill oedd yn ceisio cwblhau’r dasg. Wrth adfyfyrio ar fy mhrofiad, sylweddolais gallwn fod wedi ystyried opsiynau posibl eraill o gynorthwyo’r plentyn. Er enghraifft, gallwn fod wedi ystyried teimladau’r plentyn a’i rhesymau o wrthod cyflawni’r dasg yn hytrach na annog y plentyn i gyflawni’r dasg heb ffws na ffwdan. Wedi ystyried fy ngweithredoedd, gall gorfodi’r plentyn i gyflawni’r dasg heb gymorth ychwanegol cynhyrfu’r plentyn ymhellach.
Pe bawn i’n dewis penderfyniad posibl arall, beth fyddai’r canlyniad? Arweiniodd hyn at ddadansoddiad o’r digwyddiad lle ddaethom at y casgliad fod y plentyn heb fod yn gwrando ar y cyfarwyddiadau yn y cornel tawel. Gallwn amau felly fod yna ddau reswm lle nad oedd y plentyn wedi cwblhau’r dasg. 1. Nid oedd y plentyn yn gwrando ar y cyfarwyddiadau, felly o ganlyniad nid oedd yn deall beth i’w wneud. 2. Nid oedd y plentyn yn deall y dasg / cyfarwyddiadau, ac o ganlyniad yn peidio gwrando ymhellach ar y cyfarwyddiadau o’r athrawes.
Ar ôl y wers fathemateg, adfyfyriais ar y digwyddiad critigol ac ystyried y dewisiadau posibl eraill gall wedi digwydd be bai’r plentyn wedi gofyn am gymorth; pam na alwodd y plentyn yr athrawes drosodd i’w helpu gyda’i waith? Pam na ofynnodd y plentyn i’w ffrind beth oedd y dasg? A oedd y plentyn wedi deall y dasg o gwbl i gychwyn? A ddylwn i fod wedi gwneud rhywbeth yn wahanol yn hytrach na’i annog i gyflawni’r gwaith? A ddylwn i wedi cynnal sesiwn holi ac ateb ynghylch yr hyn ac oedd yn deall ac nad oedd yn deall? 
Parhau i ofyn cyfres o gwestiynu i fy hunain wrth adfyfyrio gwnes i, wrth i adfyfyrio ar y digwyddiad galluogi i mi weld safbwynt gwahanol o’r sefyllfa. Er na wnes i ddod o hyd i’r ateb, bwriadaf barhau i archwilio a dadansoddi unrhyw sefyllfa arall oedd yn ymddangos er mwyn gwella fy mharodrwydd i ymateb yn well yn y dyfodol.
Mae gofyn ‘pam’ ym mhob sefyllfa yn caniatáu i ni adfyfyrio ar ein hunain er mwyn ystyried posibiliadau a chanlyniadau eraill a gallai fod wedi codi o’r digwyddiad critigol hynny. Nodir (Tripp, 1993) fod gofyn cwestiynau yn caniatáu i un casglu gwybodaeth a dod i farn feirniadol ar beth sy’n medru bod yn ddatganiad cadarnhaol neu oddrychol. Rhaid i’r unigolyn ystyried credoadau ei hun hefyd, oherwydd pan fyddwn yn ceisio ymholi am sefyllfaoedd penodol sydd wedi digwydd - duedd sydd gan bawb yw adeiladu ein hatebion a’n barn ar sail ein credoadau cynt. 
Er mwyn cysylltu yn ôl i’r digwyddiad critigol, cefais gyfle i archwilio’n ymhellach i pam yr oeddwn wedi disgwyl i’r plentyn deall y gwaith ar unwaith. Roeddwn yn disgwyl y byddai’r plentyn yn naturiol wedi codi eu llaw yn y dosbarth ac wedi gofyn am help yr athrawes, ac felly arweiniodd hyn at y rhagdybiaeth nad oedd angen cymorth ymhellach ar blentyn x. Yn bersonol, credaf fod y polisi ‘dwylo i fyny’ yn medru gweithio’n effeithio yn yr ystafell ddosbarth er mwyn cadw trefn - mae hefyd yn ffordd dda o wybod faint o blant sydd yn deall y dasg ai peidio. Ond, yn groes i’r gred boblogaidd, teimlaf fod defnyddio’r polisi ‘dwylo i fyny’ yn dod ar draws yn negyddol iawn oherwydd nid yw’n medru rhoi’r un chwarae teg i bob plentyn. Ond, fel rôl yr athro/ athrawes, rydych yn dod i adnabod a chydnabod y disgyblion sy’n ei chael yn anodd a’u ceisio annog yn gynnil i’r cyfeiriad cywir.
Rwyf wedi darganfod hefyd bod addysgu adfyfyriol wedi fy ngalluogi i feddwl yn feirniadol am y penderfyniadau yr wyf wedi’i gwneud ac i ystyried ffyrdd newydd gallaf ddefnyddio i wella fy addysgu yn y dyfodol. Ar gyfer fy addysgu yn y dyfodol, fy nod yw sicrhau fod dealltwriaeth o’r dasg gan y disgyblion cyn ei anfon i ffwrdd i gyflawni’r dasg yn annibynnol.

Casgliad
Mae plant yn gweld asesiad fel prawf neu arholiad, ac o ganlyniad amlinellir hyn nid yw arsylwi yn medru gweld y plant yn ymddwyn yn ei amgylchedd naturiol. Wrth ddefnyddio dulliau cyffredinol megis cwestiynu, ymlwybro, defnyddio byrddau gwyn a’r dull ping pong, rydyn yn dechrau gweld y plant yn dod yn gyfarwydd gyda’i amgylchedd - o ganlyniad yn medru ymgartrefi’n gyflymach gyda'i gyfoedion.
I grynhoi, yn seiliedig ar yr ymchwil uchod, bwriadaf gymryd i mewn i ystyriaeth theoriau Tripp a Vygotsky yn fy mhrofiad personol i o addysgu er mwyn adfyfyrio’n effeithiol trwy gydol fy ymarfer dysgu.
3,823 o eiriau

	Dyddiad ac amser, grŵp blwyddyn:

Blwyddyn 1


	Ble a Phryd: Cyd-destun y digwyddiad – pwnc/MDaPh, cyd-destun cyffredinol y dosbarth

Tasg Ffocws y dosbarth – Mathemateg. Y dasg oedd ceisio grwpio rhifau 1-10 yn eilrif neu’n odrif wrth liwio’r eilrifau yn felyn a’r odrifau yn oren. Tasg cyfathrebu oedd hwn wrth i’r athrawes ddangos cyfarpar gweledol (numicon) iddynt ac yn gofyn a oedd y rhif hwn yn eilrif neu’n odrif. Er enghraifft, wrth ddangos numicon rhif 5, roedd y plentyn yn gwybod fod 5 yn odrif gan nad oedd gan bob rhif ffrind/ neu bartner. Roedd y dasg yn amrywio o ran sgil lefel yr unigolyn.


	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich Gwaith)

Ar ôl derbyn cyfarwyddiadau, aeth y disgyblion i gwblhau’r dasg. Wrth dangos y cyfarpar gweledol (numicon) iddynt, roedd yn amlwg roedd yna blentyn yn anwybyddu’r dasg yn llwyr – nid oedd yn cymryd sylw o gwbl o’r dasg. Ar ôl ceisio annog y plentyn i ymgymryd yn y dasg wrth ddefnyddio’r cyfarpar gweledol i’w gynorthwyo, parhau oedd y plentyn i anwybyddu’r dasg. 


	Meysydd y gellir eu harchwilio – yr hyn rydych chi’n meddwl allai fod ‘o dan y bonet’ yn y digwyddiadau hyn

· Arweiniodd hyn at ddadansoddiad o’r digwyddiad lle ddaethom at y casgliad fod y plentyn heb fod yn gwrando ar y cyfarwyddiadau yn y cornel tawel. Gallwn amau fod yna ddau reswm lle nad oedd y plentyn wedi cwblhau’r dasg.
1. Nid oedd y plentyn yn gwrando ar y cyfarwyddiadau, felly o ganlyniad nid oedd yn deall beth i’w wneud.
2. Nid oedd y plentyn yn deall y dasg/ cyfarwyddiadau, ac felly’n peidio gwrando ymhellach ar y cyfarwyddiadau.


	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato)

Cynhalir y dasg hon ar ôl amser cinio, felly gallwn weld fod egni’r disgyblion yn dechrau lleihau, a’u fod yn dechrau blino wedi’r prynhawn.

	Dyddiad ac amser, grŵp blwyddyn:

Blwyddyn 1


	Ble a Phryd: Cyd-destun y digwyddiad – pwnc/MDaPh, cyd-destun cyffrediol y dosbarth

Tasg ffocws y dosbarth – Iaith/ Celf. Y dasg oedd peintio teigr i gyd fynd gyda’r stori ‘Y Teigr a ddaeth i dê’.
Yn ogystal, ysgrifennu brawddegau byr yn disgrifio’r teigr.


	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich Gwaith)

1. Roedd yr athrawes yn cyflwyno’r dasg wrth ddangos fideo oedd yn arddangos y camau clir ar sut i beintio teigr.
2. Y dasg ffocws – wedi gwylio’r fideo, aeth y plant ati i ddefnyddio’r fideo fel sbardun.
3. Cyfathrebu fel dosbarth ar ôl y dasg – ar ôl cwblhau’r tasgiau priodol, roedd yr athrawes yn mynd ati i ofyn i’r disgyblion pa eiriau a ddysgom o’r tasgiau hon e.e. mawr, streipiog, blewog ayyb.


	Meysydd y gellir eu harchwilio – yr hyn rydych chi’n meddwl allai fod ‘o dan y bonet’ yn y digwyddiadau hyn

Wrth dangos ffyrdd gwahanol o addysgu i’r disgyblion, mae hyn yn rhoi’r cyfle iddynt wneud synnwyr o’r dasg trwy ddulliau gwahanol e.e cyfarpar gweledol, fideo, cyfarwyddiadau ar lafar ayyb. Mae bob disgybl yn dysgu mewn ffordd wahanol, felly roedd cynnig yr opsiynau yma iddynt yn ffordd o annog llwyddiant mewn tasg. 


	Nodiadau – unrhyw fanylion y gallwch eu nodi (ydy e’n amgylchedd prysur, ydy e ar ôl cinio, oes yna lawer o wrthdyniadau, ydy cyfarwyddiadau’n glir – gorau po fwyaf y gallwch gyfeirio ato)

Cynhalier y wers yma yn bennaf yn y sesiwn bore, gydag ambell unigolyn yn cwblhau’r dasg yn sesiwn y prynhawn. Gallwn weld yn amlwg fod y disgyblion gwnaeth cwblhau’r dasg yn y sesiwn bore yn medru canolbwyntio yn well na’r disgyblion gwnaeth cwblhau’r dasg yn sesiwn y prynhawn.

Dylai dibenion y cwricwlwm yng Nghymru

2022 olygu fod pobl ifanc yn datblygu i fod:

* yn ddysgwyr uchelgeisiol a galluog, sy’'n
barod i ddysgu gydol eu hoes

* yn gyfranwyr mentrus a chreadigol, sy’n
barod i chwarae eu rhan yn llawn yn eu
bywyd a’u gwaith

* yn ddinasyddion egwyddorol a gwybodus,
sy’n barod i fod yn ddinasyddion yng
Nghymru a’r byd

* yn unigolion iach a hyderus, sy’n barod i
fyw bywyd gan wireddu eu dyheadau fel
aelodau gwerthfawr o gymdeithas





